stanford-oval/wikipedia huggingface dataset:
פרסים ומועמדויות של שרה ברייטמן

שרה ברייטמן
שרה ברייטמן היא זמרת-יוצרת אנגלייה שהפכה לאחד מהמוזיקאים המצליחים ביותר בכל הזמנים. ברייטמן שרה את שיר הנושא של המחזמר המצליח ביותר בכל הזמנים: "פנטום האופרה" (1986). אלבום המחזמר, The Phantom of the Opera, נמכר בלמעלה מ-40 מיליון עותקים ברחבי העולם, מה שהופך אותו לאחד מהאלבומים הנמכרים ביותר בכל הזמנים.
בשנת 1996, הוציאה ברייטמן ביחד עם אנדראה בוצ'לי את השיר "Time to Say Goodbye", שהפך לשיר הנמכר ביותר בכל הזמנים בגרמניה ולאחד מהשירים הנמכרים ביותר בכל הזמנים, עם מכירות של למעלה מ-12 מיליון עותקים. אלבומה Timeless, קיבל למעלה מ-21 תוארי פלטינה, זהב וכסף בשלל מדינות שונות. בנוסף לכך, אלבומה La Luna, הפך לאחד מהאלבומים הקלאסיים הנמכרים ביותר בכל הזמנים, תוך שקיבל את מעמד הזהב בארצות הברית על ידי איגוד תעשיית ההקלטות האמריקאי (RIAA).
במרוצת השנים קיבלה ברייטמן למעלה מ-200 תוארי זהב, כסף ופלטינה ב-38 מדינות שונות, מה שהופך אותה לאחד מהמוזיקאים הבודדים בהיסטוריה שהצליחו לעשות זאת.
פרסים

1986 - מועמדות לפרס גראמי: האמן הקלאסי הטוב ביותר, ארצות הברית.
1996 - מועמדות לפרס אקו: האמנית הטובה ביותר, גרמניה.
1996 - פרס RSH Gold: האמנית הטובה ביותר, גרמניה.
1997 - מועמדות לפרס אקו: האמן הנשי הטוב ביותר.
1998 - זכייה בפרס אקו: שיר השנה "Time To Say Goodbye", גרמניה.
1998 - זכייה בפרס אריה הזהב: ההופעה החיה הטובה ביותר, גרמניה.
1998 - זכייה בפרס גולדן אירופה: הזמרת הטובה ביותר, גרמניה.
1998 - כניסה לספר השיאים של גינס: השיר הנמכר ביותר בגרמניה "Time To Say Goodbye".
1998 - זכייה בפרס גראמי מטעם מדינת טייוואן: האלבום הנמכר ביותר, Timeless.
1998 - זכייה בפרס "Hand-in-Hand אונסק"ו.
1999 - זכייה בפרס גראמי מטעם מדינת צ'כוסלובקיה: זמרת השנה.
1999 - מועמדות לפרס אקו: הזמרת הטובה ביותר, גרמניה.
1999 - זכייה בגביע הפוינט, דבלין-אירלנד: מכירות הכרטיסים הגבוהות ביותר לסיבוב הופעות, "One Night in Eden Tour".
2000 - זכייה בפרס IFPI: עבור האלבום Timeless, שנמכר בכלמעלה ממיליון עותקים באירופה.
2001 - זכייה בפרס ניו אייג' קולי למוזיקה: האלבום הווקאלי הטוב ביותר, ארצות הברית.
2003 - זכייה בפרס בקרת המדיה של GAS: השיר המצליח ביותר בכל הזמנים "Time To Say Goodbye".
2004 - זכייה בפרס המוזיקה הערבית: שיתוף הפעולה הטוב ביותר. ("The War Is Over" עם קזים אל סאהר)
2004 - זכייה בפרס המוזיקה הערבית: הזמרת הטובה ביותר.
2005 - פסטיבל הקולנוע של ניו יורק: זכייה בפרס הראשון עבור הסרט "A Desert Fantasy" שיצא באותה השנה.
2005 - פסטיבל הקולנוע של ניו יורק: זכייה בפרס השלישי עבור "Time To Say Goodbye".
2007 - זכייה בפרס דיסק הזהב היפני עבור אלבום האוסף, Diva: The Singles Collection.
2009 - זכייה בפרס דיסק הזהב היפני עבור האלבום, A Winter Symphony.
2009 - זכייה בפרס דיסק הזהב היפני עבור אלבום האוסף, Amalfi – Sarah Brightman Love Songs.
2009 - מועמדות לפרס ה-Lunas del Auditorio: אלבום הפופ הבינלאומי הטוב ביותר, Symphony: Live in Vienna, מקסיקו.
2010 - מועמדות לפרס ה-Lunas del Auditorio: אמן הפופ הבינלאומי הטוב ביותר, מקסיקו.
2013 - מועמדות לפרס ה-Shorty: הזמרת המצליחה ביותר במדיה החברתית.
תארים > אמריקה

קנדה - פלטינה x8, זהב x2.
ארצות הברית - פלטינה x5, זהב x6.
מקסיקו - פלטינה x1, זהב x6.
ברזיל - זהב x7.
צ'ילה - זהב.
ונצואלה - זהב.
ארגנטינה - פלטינה x6, זהב x2.
קולומביה - זהב.
תארים > אירופה

גרמניה - פלטינה x6, זהב x4.
דנמרק - פלטינה x3, זהב x2.
נורווגיה - פלטינה x3, זהב x1.
שוודיה - פלטינה x3, זהב x2.
פינלנד - זהב x2.
בריטניה - זהב x2, כסף.
אירלנד - פלטינה x4, זהב x2.
פורטוגל - פלטינה, זהב x3.
אוסטריה - פלטינה x2.
שווייץ - פלטינה x2.
הולנד - פלטינה, זהב.
בלגיה - זהב.
צרפת - זהב.
אסטוניה - זהב x2.
צ'כיה - זהב.
הונגריה - זהב.
יוון - זהב x2.
טורקיה - זהב.
תארים > המזרח התיכון

ישראל - פלטינה x2, זהב x2.
חצי האי ערב - זהב x2.
תארים > אסיה

יפן - פלטינה x3, זהב x7.
סין - פלטינה x2, זהב x4.
הונג קונג - פלטינה x2, זהב x6.
סינגפור - פלטינה x6, זהב x 2
טאיוואן - פלטינה x12, זהב.
מלזיה - פלטינה.
קוריאה הדרומית - פלטינה x4, זהב x5.
תארים > אפריקה

דרום אפריקה - פלטינה, זהב x3.
תארים > האוקיינוס השקט

אוסטרליה - פלטינה x6, זהב x4.
ניו זילנד - פלטינה x5, זהב x2.
תארים > פרסים אחרים

מפתח הזהב מטעם העיר שיקגו
מפתח הזהב מטעם העיר איסטנבול
הנתונים לקוחים מהמקור שלהלן.
פסגת אנטונוב

| --- | --- |
אין תמונה חופשית
 מידע כללי
 גובה:  1,300 מ' 
 מיקום:  אזור הברית האנטארקטית,
 קואורדינטות:  63°44′32″S 58°35′43″W﻿ / ﻿63.7422°S 58.5953°W﻿ / -63.7422; -58.5953
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהפסגת אנטונוב(למפת חצי האי האנטארקטי רגילה) בסיס חנרל ברנרדו אוהיגינס ריקלמהפסגת אנטונוב(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת אנטונוב(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת אנטונוב
 
פסגת אנטונוב (באנגלית: Antonov Peak; בבולגרית: Антонов връх) היא פסגה בחלק הצפון מערבי של רמת טרקיה בחצי האי טריניטי, שבצפון חצי האי האנטארקטי, שבאנטארקטיקה.
גובהה של הפסגה 1,316 מטרים מעל פני הים.
פסגת אנטונוב ממוקמת 4.45 קילומטרים ממזרח להר סקיילר;
פסגת אנטונוב ממוקמת 4.25 קילומטרים דרומית-מזרחית לגבעת סיריוס;
פסגת אנטונוב ממוקמת 4.9 קילומטרים מערבית - צפונית להר דיימלר;
פסגת אנטונוב ממוקמת 8.23 קילומטרים צפונית לפסגת סקאקאוויצה שברמת קונדופריי;
פסגת אנטונוב מתנשאת מעל קרחון ראסל המערבי שמצפון לסגת אנטנוב, ומעל קרחון ויקטורי שמדרום לפסגת אנטונוב.
היסטוריה > מיפוי הפסגה

הפסגה מופתה לראשונה בשנת 1996, על ידי סוקרים גרמנים וסוקרי הסקר האנטארקטי הבריטי.
היסטוריה > מקור השם

הפסגה נקראת על שם יצרן הרכבים הבולגרי רומן אנטנוב, אשר המציא תיבת הילוכים אוטומטית.
לקריאה נוספת

הגאזט האנטארקטי הבולגרי (בבולגרית)
קז'ימייז' השלישי, מלך פולין

קז'ימייז' השלישי ובכינויו: "הגדול" (בפולנית: Kazimierz III Wielki;‏ 30 באפריל 1310 – 5 בנובמבר 1370) היה מגדולי מלכי פולין.
ביוגרפיה

קז'ימייז' נולד בקובאל, לולדיסלב הראשון, מלך פולין ולידוויגה מקאליש. אשתו הראשונה הייתה אלדונה מליטא, בתו קוניגונדה נישאה ללודוויג השישי, דוכס בוואריה, בתו אליזבת נישאה לבוגיסלב החמישי מפומרניה. ב-1339 נפטרה אשתו אלונדה והוא נישא לאדלהיד מהסן, ממנה התגרש ב-1365 ונישא לכריסטינה ממנה התגרש באותה השנה ונישא לידוויגה.
קז'ימייז' מלך על פולין מ-1333, בגיל 23, עד מותו ב-1370. בשלטונו הוביל את פולין לפריחה, הרחיב את שטחה ופיתח את כלכלתה. פעל רבות למען מעמד האיכרים המשועבדים וכונה "מלך העבדים". הוא דאג גם לבני המעמד העירוני ובתוכם היהודים שהיו מבוני העיר הפולנית. מן המפורסמות היא איגרתו של המלך משנת 1364, שבה הוא כותב:
"המלך נעתר לבקשת היהודים היושבים בכל ערי מלכות פולין" הואיל והוא "שואף להרבות תועלת אוצרו. ניתנת להם זכות הישיבה והתנועה, חירות המסחר והרשות להכניס ולהוציא סחורות וכן גם להלוות כסף בריבית, בעבוט ובאפותיקי."
בתקופתו נוסדה בקרקוב האוניברסיטה הראשונה במדינה.
עם מותו של קז'ימייז' הגדול הסתיימה עת שלטונה של שושלת פיאסט (המאה ה-8 – 1370).
קז'ימייז' ויהדות פולין

על פי הפולקלור היהודי-הפולני, בתקופת מלכותו של קז'ימייז' נפוצה באירופה המגפה השחורה אשר בה מתו מיליוני אנשים (1347-1351). עובדה ידועה בזמן המגפה הייתה כי הקהילות היהודיות נפגעות פחות מהמגפה, ככל הנראה משום שהקפידו ליטול ידיים בבוקר[דרוש מקור] למרות שלא נודעו סיבותיה ואופן התפשטותה. לכן, נפוצה בקרב הנוצרים עלילת דם חדשה שעל פיה היהודים הם שליחי השטן, מפיצים עבורו את המגפה, ולכן אינם נדבקים בה. היום, רווחת הטענה כי בזמנים ההם ההיגיינה בקרב הקהילות היהודיות הייתה גבוהה בהרבה מאשר אצל שכניהם הנוצרים, וזאת בעקבות הדעה הרווחת באותו זמן בקרב מרבית האוכלוסייה הלא-יהודית שמקלחות הן מקור למחלות, ולכן יש להימנע מהן.[דרוש מקור].
בעקבות עלילה זו החלו לפרוץ פוגרומים ברחבי אירופה נגד הקהילות היהודיות, אשר בהיעדר תמיכת השלטונות והגנתן נפגעו רבות. על פי האגדה, באותן שנים הייתה למלך פולין, קז'ימייז', מאהבת יהודיה ושמה אסתרקה. המאהבת שכנעה אותו לעזור לאחיה היהודים ולבנות להם רובע משלהם בבירת פולין דאז, קרקוב. המלך הסכים לתחינותיה והורה על הקמת הרובע היהודי בקרקוב. בנוסף, נשלחו רצים אל כל הקהילות היהודיות בפולין ומחוצה לה המזמינות את היהודים להגר אל הבירה. עדויות ברובע היהודי מצביעות על כך שבאותן שנים היגרו לרובע החדש קהילות יהודיות רבות מפולין וסביבתה, ואף ממקומות מרוחקים יותר כגון הולנד. ברובע החדש נתן המלך ליהודים אוטונומיה ואיפשר להם חופש דת ושגשוג נרחבים שהיהודים לא זכו לו כלל לפני כן באירופה המזרחית.
אגדה נוספת מספרת כי לאות הוקרה על עזרתו ליהודים, ביקש קז'יימיז' שבבית הכנסת ברובע תיתלה תמונה גדולה שלו שלפניה ישתחוו באי בית הכנסת. אנשי הרובע חששו מכך, משום שעל פי ההלכה קיים איסור על כך. לכשהגיע המלך ביום מן הימים לבית הכנסת ולא ראה את תמונתו בכניסה הזדעזע ודרש הסבר. הסביר לו הרב באמצעות משל: התפילין הם עזר המקשר בין האדם    לאלוהים, וכל יהודי מניח תפילין בכל יום, אך למרות זאת בשבת לא מניחים תפילין, מכיוון שבשבת רוח הקודש כבר שוכנת על הארץ כך שאין צורך בכלי העזר. לכן, המשיך הרב, תמונתך תלויה בבית הכנסת מדי יום, אך כאשר אתה עצמך מגיע איננו צריכים את התמונה ככלי עזר.
בתרבות המודרנית

דמותו של המלך קז׳ימייז׳ הגדול מופיעה במשחק האסטרטגיה Civilization V כמנהיגה של פולין.
הערות שוליים

↑  ראו בספר צמח דוד, שנה קל (1370), באתר HebrewBooks. לגבי מידת הנאמנות ההיסטורית של אגדה זו, ראו את עבודתו של חוקר הספרות חנא שמרוק, "המגעים בין הספרות הפולנית לבין ספרות יידיש: על פי סיפור אסתרקה וקאזימיר הגדול מלך פולין", ספרות יידיש בפולין: מחקרים ועיונים היסטוריים, ירושלים, מאגנס, תשמ"א, עמ' 205-279.
| מלכי פולין |
| --- | --- | --- |
| שליטים אגדתיים ואגדתיים-למחצה | לֵך • קראק • קראק השני • לך השני • ואנדה • לשקו הראשון • לשקו השני • לשקו השלישי • פופייל הראשון • פּוֹפּיֵיל השני • חושצ'יסקו • פיאסט • בולסלאב הנשכח |  |
| שושלת פיאסט | שֵׁמוֹבִיט • לֶסְטֶק • שֵׁמוֹמִיסְל  מיישקו הראשון • בולסלאב הראשון (האמיץ) • מיישקו השני למברט • בֶּזְפְּרִים • מיישקו השני למברט • (בין המלכויות) • קז'ימייז' הראשון (המשקם) • בולסלאב השני (הנדיב) • ולדיסלב הראשון הרמן • זביגנייב • בולסלאב השלישי ("עקום הפה") |  |
| תקופת הפיצול והפלישות | ולדיסלב השני, הגולה • בולסלאב הרביעי (המתולתל) • מיישקו השלישי (הזקן) • קז'ימייז' השני (הצדיק) • לשק הראשון (הלבן) • ולדיסלב השלישי (רגלי מקל) • ולדיסלב אודוניץ • מיישקו הרביעי (עקום הרגליים) • קונרד הראשון • הנריק הראשון (המזוקן) • הנריק השני החסוד • בולסלאב החמישי (הצנוע) • לשק השני (השחור) • הנריק הרביעי (הצודק) • פשמיסל השני |  |
| פשמיסליד | ואצלב השני • ואצלב השלישי |  |
| שושלת פיאסט | ולדיסלב הראשון (ארוך האמה) • קז'ימייז' השלישי (הגדול) |  |
| בית קאפה-אנז'ו | לאיוש הראשון ההונגרי • ידוויגה |  |
| השושלת היגלונית | ולדיסלב השני יגיילו • ולדיסלב השלישי מווארנה • קז'ימייז' הרביעי (היגלוני) • יאן אולברכט • אלכסנדר יגיילו • זיגמונט הראשון (הזקן) • זיגמונט השני אוגוסט |  |
| הנבחרים | אנרי השלישי מוולואה • אנה יגיילונקה • סטפאן באטורי • זיגמונט השלישי ואזה • ולדיסלב הרביעי ואזה • יאן השני קז'ימייז' ואזה • מיכל קוריבוט וישניובייצקי • יאן השלישי סובייסקי • אוגוסט השני (החזק) • סטניסלב לשצ'ינסקי • אוגוסט השלישי (הסקסוני) • סטניסלאב השני אוגוסט פוניאטובסקי |  |
| --- | --- |
בקרת זהויות :  NLI: 987007276246805171  PLWABN: 9810584038805606  BIBSYS: 10005700  BnF: cb121025474 (data)  GND: 118560425  ICCU: RMLV050907  ISNI: 0000 0001 0908 1351  LCCN: n83233851  NKC: jn20000700872  NTA: 070609012  SUDOC: 06687579X  VcBA: 495/1012  VIAF: 62340685   WorldCat (עם VIAF): 62340685 
ערך זה הוא קצרמרבנושא פולנים. אתם מוזמנים לתרום לוויקיפדיה ו.
קז'ימייז' והיהודים
פרשת כי תצא

פרשת זכור - זכירת מעשה עמלק ומחייתו, ממצוות הפרשה
פָּרָשַׁת כִּי תֵצֵא היא פרשת השבוע השישית בספר דברים. לפי החלוקה לפרקים, היא מתחילה בפרק כ"א, פסוק י' ומסתיימת בפרק כ"ה, פסוק י"ט.
בפרשה זו ממשיך משה לדבר עם בני ישראל ולהדריך אותם לפני מותו ולפני כניסתם לארץ ישראל. משה מורה מצוות רבות את עם ישראל. לפי מוני המצוות, פרשת כי תצא היא הפרשה שבה יש מספר המצוות הרב ביותר מבין כל פרשיות התורה.
תוכן הפרשה

הפרשה, הממשיכה את נאום המצוות שנשא משה רבנו לפני מותו, מפרטת מגוון רחב מאוד של ציוויים ואיסורים בתחומים שונים. כרגיל בחומש דברים, חלק מהמצוות מוזכרות כבר בחומשים הקודמים. על פניו קשה למצוא את החוקיות שלפיה מסודרים הדינים, והפרשנים השונים עסקו בכך רבות. בין הדינים:
דיני מלחמה: אשת יפת תואר, סדרי מחנה צבאי, פטור לחתן, דיני רודף, מחיית עמלק, דיני ביאה בקהל לבני העמים השכנים: עמונים, מואבים, אדומים ומצרים
דיני משפחה: משפט הבכורה, בן סורר ומורה, קידושין, מוציא שם רע, דיני אונס ומפתה, איסור קדשה, דיני גירושין, דיני ייבום וחליצה, דיני ביאה בקהל לממזר
דיני עבודה וצדק כלכלי: מצוות טעינה, איסור ריבית, היתר אכילת פועל מפירות הכרם, דיני לקיחת משכון, איסור הלנת שכר, מתנות עניים, לא תחסום שור בדישו
דיני כלאיים: כלאי הכרם, איסור חרישה בשור ובחמור יחד, איסור שעטנז
בין אדם לחברו: השבת אבידה, איסור גנבת נפש, מצוות קבורה, מצוות מעקה
אחרים: מצוות שילוח הקן, מצוות ציצית, איסור לגבר ללבוש בגדי אישה ולהפך, דיני נדרים, עונש מלקות, דיוק במידות ומשקלות
מבנה הפרשה

בפרשת כי תצא יש 110 פסוקים, אשר מאוגדים ב-2 פרשיות פתוחות ועוד 42 סתומות. הפרשה מכילה 5 סדרים, כאשר הפרשה מתחילה באמצע סדר ומסתיימת בסוף סדר וכמו כן היא מתחילה באמצע פרק ומסתיימת בסוף פרק לפי החלוקה לפרקים.
תאריכי הקריאה

השבת בה קוראים את פרשת כי תצא יכולה לחול בארבעה תאריכים שונים:
שנת זשה ושנת בחה, שנת בשה ושנת גכה - ט' באלול
שנת השג ושנת זחג, שנת זשג ושנת בחג - י"א באלול
שנת החא, שנת השא ושנת זחא - י"ג באלול
שנת הכז, שנת בשז ושנת גכז - י"ד באלול
הפטרה

ההפטרה הבבלית המקורית של פרשת כי תצא, הקשורה לפרשת השבוע, היא בספר שמואל א', פרק י"ז, פסוק א' ("ויאספו פלשתים") עד פסוק ל"ז. הפטרה זו מתועדת במשנה תורה לרמב"ם, וכך נוהגים במנהג איטליה שנוהגים רק שלש הפטרות דנחמה.
אולם, בשאר הקהילות (חוץ מקהילות איטליה) החל בתקופת הראשונים התקבל מנהג לקרוא בשבתות לאחר תשעה באב סדרה של הפטרות העוסקות בנבואות נחמה ונקראות שבע דנחמתא. לכן, אין קוראים את הפטרת הפרשה, ובמקומה קוראים את ההפטרה החמישית משבע דנחמתא. מפטירים ספר ישעיהו, מספר ישעיהו, פרק נ"ד, פסוקים א'–י' ("רני עקרה").
בשנים מסוג בשז, גכז והכז, בהן פרשת ראה נקראת בראש חודש אלול, יש מהאשכנזים הנוהגים לקרוא את הפטרת פרשת ראה יחד עם הפטרת כי תצא כדי להשלים את ההפטרה של שבע דנחמתא שלא נקראה בגלל ראש חודש.
שינוי בכתיבת "פצוע דכא"

בפרשה זו, בפרק כ"ג, פסוק ב' ישנו הבדל בכתיבת "לֹא יָבֹא פְצוּעַ דַּכָּה", בספרים הספרדיים וברוב הספרים האשכנזיים כתוב "לֹא יָבֹא פְצוּעַ דַּכָּה" באם קריאה 'ה'. למסורת תימן וכן למנהג חב"ד (וכך היה בכל ספרי תורה האשכנזים עד בערך המאה ה-18) כתוב "דכא", בא'. הבדל זה הוא אחד מההבדלים הבודדים במסורות כתיבת ספר תורה.
הערות שוליים

↑  משנה תורה לרמב"ם, ספר אהבה, סדר התפילה, סדר ההפטרות, אלא שממשיכים עד פרק י"ח, פסוק י"ד.  על כל פנים, וריאציה זו של מנהג זה לא נוהגת היום בשום קהילה.
↑  כ-28% מכלל השנים.
↑  אפרים זלמן מרגליות, מטה אפרים, סימן תקפ"א, סעי' ה', ווארשא, תרס"ו, באתר היברובוקס. במנהג פפד"מ נוהגים כן גם בהפטרת מחר חודש, ראו בערך פרשת ראה.
↑  ילקוט יוסף, סימן ר"ע, סעיף כ"ב
↑  היום יום
| פרשות השבוע |
| --- | --- | --- |
| ספר בראשית | בראשית • נח • לך לך • וירא • חיי שרה • תולדות • ויצא • וישלח • וישב • מקץ • ויגש • ויחי |  |
| ספר שמות | שמות • וארא • בא • בשלח • יתרו • משפטים • תרומה • תצוה • כי תשא • ויקהל • פקודי |  |
| ספר ויקרא | ויקרא • צו • שמיני • תזריע • מצורע • אחרי מות • קדושים • אמור • בהר • בחוקותי |  |
| ספר במדבר | במדבר • נשא • בהעלותך • שלח לך • קרח • חקת • בלק • פינחס • מטות • מסעי |  |
| ספר דברים | דברים • ואתחנן • עקב • ראה • שופטים • כי תצא • כי תבוא • נצבים • וילך • האזינו • וזאת הברכה |  |
| ספר דברים |
| --- | --- | --- |
| פרשת דברים | ערבות מואב • חטא המרגלים • חטא המעפילים |  |
| פרשת ואתחנן | עשרת הדיברות • שמע ישראל • שמע ישראל (פרשיה) • תפילין |  |
| פרשת עקב | כוחי ועוצם ידי • תורת הגמול • חטא העגל • והיה אם שמוע • ברכת המזון • שבעת המינים • לא תערץ מפניהם |  |
| פרשת ראה | היתר אכילת בשר • נביא שקר • מסית • עיר הנידחת • סימני כשרות בבעלי חיים • תרומות ומעשרות • שמיטת כספים • עבד עברי • שלוש רגלים • עלייה לרגל |  |
| פרשת שופטים | משפט עברי • איסור שוחד • איסור עבודה זרה • זקן ממרא • מצוות מינוי מלך • זרוע, לחיים וקיבה • ראשית הגז • כישוף • אוב • ידעוני • חובר חבר • רוצח בשגגה • עיר מקלט • עדות שקר • עדים זוממים • לא תערוץ מפניהם • הלכות מלחמה • כהן משוח מלחמה • מצוות קריאה לשלום במלחמה • בל תשחית • עגלה ערופה |  |
| פרשת כי תצא | אשת יפת תואר • משפט הבכורה • בן סורר ומורה • תלייה • השבת אבידה • לא ילבש • מוציא שם רע • מפתה • איסור קדשה • גירושין • ייבום וחליצה • ממזר • מצוות טעינה • איסור ריבית • משכון • הלנת שכר • מתנות עניים • לא תחסום שור בדישו • כלאי הכרם • לא תחרוש בשור ובחמור יחדו • שעטנז • לא ילבש • השבת אבדה • איסור גנבת נפש • אתנן זונה ומחיר כלב • קבורת המת • שילוח הקן • מצוות מעקה • ציצית • נדרים • מלקות |  |
| פרשת כי תבוא | מקרא ביכורים • וידוי מעשרות • מעמד הר גריזים והר עיבל |  |
| פרשת נצבים | תשובה • קיבוץ גלויות |  |
| פרשת וילך | הקהל • הסמכת יהושע • כתיבת משה את התורה |  |
| פרשת האזינו | שירת האזינו |  |
| פרשת וזאת הברכה | ברכת משה • מות משה • הר נבו |  |
| דמויות מרכזיות | משה • יהושע בן נון |  |
ספר בראשית • ספר שמות • ספר ויקרא • ספר במדבר • ספר דברים
קייטן סושי

מסעדת סושי סרט נע ביפן
מסעדת סושי סרט נע בתחנת הרכבת פדינגטון שבלונדון
מחירון המנות לפי צבען של הצלחות
חישוב עלות הארוחה מבוצע באמצעות ספירת הצלחות ובהתאם לצבען
קייטן סושי (ביפנית: 回転寿司 - מילולית: "סושי סרט נע") או קורו קורו סושי (くるくる寿司 - מילולית - "סושי קרוסלה") הוא סגנון הגשה של סושי במסעדות מזון מהיר יפניות.
במסעדות אלה נעות צלחות סושי מסוגים שונים על גבי סרט נע, והסועד יושב על דלפק המסעדה ולוקח מהסרט הנע את הצלחות עם המנות הרצויות. המאכלים מוצעים במספר רמות מחיר, כאשר כל רמת מחיר מאופיינת בצבע צלחת שונה או צורת צלחת שונה. בתום הארוחה מחושב מחירה בהתאם למספר הצלחות שנלקחו ועל פי צבען או צורתן. המלצרים במסעדות אלה מגישים שתייה או מנות מיוחדות בלבד, ואינם אוספים את הצלחות עד תום הארוחה (לצורך חישוב מחירה).
מסוע הדלפק לעיתים מעוצב כך שהצלחות נעות על גבי רכבת צעצוע, מכוניות צעצוע או סירות צעצוע השטות בתעלה.
הצלחות נעות על גבי הסרט הנע עם כיוון השעון על מנת להקל על הרמת הצלחות ביד ימין. הסועדים יישובים הן לצד הדלפק של המסעדה והן לצד שולחנות הצמודים לדלפק, דבר המאפשר לקבוצת סועדים לשבת יחדיו.
על פי רוב המנות הנעות על גבי הסרט הנע הן מנות סושי, אך לעיתים גם משקאות וקינוחים נעים על גבי הסרט הנע.
הקייטן סושי הן לרוב מסעדות מזון מהיר הזולות במחירן. מסעדות אלה פועלות ביפן וברחבי העולם. המסעדות מאפשרות לתיירים המבקרים במדינה בה אינם יודעים את השפה לבחור את המנות שהם רוצים מבלי צורך להזמין אותם. גודלן הקטן של המנות מאפשר אכילה מדודה יותר ומונע בזבוז אוכל.
היסטוריה

שימוש בסרט נע במסעדות סושי הומצא על ידי יושיאקי שיראישי, בעל מסעדת סושי, אשר התקשה במציאת מלצרים עבור מסעדתו. הוא פיתח את הסרט הנע ופתח את המסעדה הראשונה - "מאווארו גנרוקו סושי" באוסקה בשנת 1958. הצלחת המצאתו ופופולריותה הביא לפתיחת רשת מסעדות שכללה בשיאה 250 מסעדות. נכון לשנת 2001 ברשת 11 מסעדות.
שיטת הסעדה זו הוצגה בתערוכת אקספו 1970 באוסקה, והצגתה הביאה לתפוצתה ברחבי העולם.
הערות שוליים

↑  מותו של יושיאקי שיראישי, מחדש הסושי, הניו יורק טיימס, 21 באוגוסט 2001.
צ'טניקים

| --- | --- |

 מדינה:  הרפובליקה הפדרלית הסוציאליסטית של יוגוסלביה, ממלכת יוגוסלביה, המנהל הצבאי הנאצי בסרביה, הרפובליקה הפדרלית של יוגוסלביה 
 תקופת הפעילות:  העשור של 1870 – הווה 
 
צ'טניקים (בסרבית: Четници, Četnici) או התנועה הצ'טניקית הייתה תנועה מלוכנית-לאומנית סרבית. היא החלה לפעול בתחילת המאה ה-20 בתור תנועת נגד לאימפריה העות'מאנית. היא החליפה שמות והתפצלה פעמים רבות לאורך המאה, וכיום היא מזוהה ביותר עם צבא הבית היוגסלבי בהנהגת דראז'ה מיכאילוביץ'. הוא קיבץ חיילים יוגוסלבים שנמלטו מהגרמנים והחל לארגנם בהרי רבנה גורה שבמרכז סרביה.
השם נגזר מהמילה הסרבית "צ'טה" (четa, četa), שמשמעותה "פלוגה", "קבוצה לוחמת", ומכאן – "בני קבוצה לוחמת".
במהלך מלחמת העולם השנייה פעלה כארגון מחתרת נגד הכיבוש הנאצי אך גם נגד הפרטיזנים בראשות יוסיפ ברוז טיטו. במהלך המלחמה עברו הצ'טניקים יותר ויותר לשתף פעולה עם הגרמנים, והעדיפו להתמקד בחיסול יריביהם הקומוניסטים, במקום במלחמה נגד הכיבוש הגרמני.
לאחר מלחמת העולם השנייה נלכדו מיכאילוביץ' ואנשיו, הועמדו למשפט בפני בית דין ממלכתי, ורובם הוצאו להורג.
התנועה הצ'טניקית לקחה חלק במערכה בבלקנים ופעלה כארגון טרור סרבי, בעיקר נגד מטרות מוסלמיות וקרואטיות וכארגון נגד לאוסטשה.
הערות שוליים

↑  צ'טניקים, באתר יד ושם
| --- | --- |
בקרת זהויות :  NLI: 987007570553305171  LCCN: sh2013001675  NKC: ph538796 
ערך זה הוא קצרמרבנושא היסטוריה ובנושא סרביה. אתם מוזמנים לתרום לוויקיפדיה ו.
פסגת אסטרו

| --- | --- |
אין תמונה חופשית
 מידע כללי
 גובה:  835 מ' 
 מיקום:  אזור הברית האנטארקטית,
 רכס הרים:  הרי פנסקולה 
 קואורדינטות:  83°28′59″S 57°00′00″W﻿ / ﻿83.483°S 57°W﻿ / -83.483; -57
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת אסטרו(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת אסטרו
 
פסגת אסטרו (באנגלית: Astro Peak) היא פסגה ברכס נפטון, בהרי פנסקולה בארץ המלכה אליזבת שבאנטארקטיקה.
גובהה של הפסגה 835 מטרים מעל פני הים.
הפסגה ממוקמת 1.6 קילומטרים מהקצה המערבי של מצוק ברקוויסט.
היסטוריה > גילוי ומיפוי הפסגה

רכס נפטון (ובו הפסגה) התגלה וצולם מהאוויר ב-13 בינואר 1956, בטיסה חוצת-אנטארקטיקה של צי ארצות הברית, שיצאה מתחנת מצר מקמורדו לים ודל וחזרה למצר.
הרי פנסקולה כולם (ובהם פסגת אסטרו) מופו על ידי הסקר הגאולוגי של ארצות הברית בשנת 1967 ובשנת 1968, באמצעות סקרים על הקרקע, ותצלומי אוויר שצולמו בשנת 1964.
היסטוריה > מקור השם

שמה של הפסגה ניתן לה על ידי הוועדה המייעצת לשמות אנטארקטיים.
הפסגה נקראה בשם זה, מאחר שהסקר הגאולוגי של ארצות הברית הקים על הפסגה תחנה מחקר אסטרונומית במהלך עונת המחקר (הקיץ האנטארקטי) 1965–1966.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5  מידע גאוגרפי והיסטורי
1 2 3 4 5 6  מידע היסטורי על רכס נפטון
1 2 3  מידע היסטורי
| רכס פורסטל |
| --- | --- | --- |
| רכסים | שלוחת אבלה |  |
| הרים | הר לצ'נר |  |
| פסגות | דירדאל • ואטס • פיירל |  |
| מצוקים | מצוק קמפ • סלע קואל |  |
| נונאטאקים | אקרמן • בלאנט • ואנגאד |  |
| קרחונים | צ'יימברס |  |
| שדות שלג | מידיאן • סאלי |  |
| מסיב דופק |
| --- | --- | --- |
| קרחונים | אדג' |  |
| עמקים | עמק דייוויס (אנטארקטיקה) |  |
| הרים | אינגלנד • ווקר • נויברג |  |
| נונאטאקים | בראון • ראושיו |  |
| אגמים | אגם פורלידס |  |
| מצוקים | מצוק פורלידס |  |
| מצוקי בוייד | נונאטאק קוקס • סלע רנקין |  |
| אתרים נוספים בהרי פנסקולה |
| --- | --- | --- |
| קרחונים | קרחון אקדמי |  |
| מפלי קרח וזרמי קרח | מפל הקרח אמונדסן • זרם הקרח פאונדיישן |  |
| רמות | מישור אירקווי |  |
| הרים וגבעות | גבעות הימלברג • מסיב פורד • פסגות קסטר |  |
| נונאטאקים ומצוקים | סלעי אדג' • נונאטאק פרל |  |
קימוסבי רקורדס

|  נתונים כלליים |
| --- | --- |
 מייסדים:  ד"ר לוק 
 תקופת הפעילות:  2011–הווה (כ־13 שנים) 
 חברת אם:  סוני מיוזיק אנטרטיינמנט 
 מיקום המטה:  לוס אנג'לס 
  
 kemosaberecords.com
 
קימוסבי רקורדס (באנגלית: Kemosabe Records) היא חברת תקליטים אמריקאית, בבעלותה של סוני מיוזיק אנטרטיינמנט המבוססת בלוס אנג'לס, קליפורניה.
היסטוריה

בנובמבר 2011, סוני מיוזיק אנטרטיינמנט שיתפה פעולה עם המפיק המוזיקלי לוקאס "דוקטור לוק" גוטוואלד כדי ליצור את קימוסבי רקורדס. החברה מוציאה אלבומים בשיתוף עם סוני מיוזיק אנטרטיינמנט. גוטוואלד קיבל את הזכויות להעסיק צוותים משלו, להחתים אמנים ולפתח כישרונות, אך הוא הצליח להפיק אלבומים עבור אמני סוני בלבד עד 2016. באפריל 2017 התרחקה סוני מגוטוואלד לאחר שהזמרת קשה האשימה אותו באונס. החל מ-26 באפריל 2017, אתר קימוסבי כבר אינו נגיש. באתר RCA ובסוני מיוזיק, קימוסבי הוסר מרשימת החברות, וכן מדף ה"עבודות ונתונים" באתר של סוני מיוזיק.
אמנים > נוכחיים

בקי ג'י (עסקה משותפת עם RCA רקורדס)
דוג'ה קאט (עסקה משותפת עם RCA רקורדס)
קשה (עסקה משותפת עם RCA רקורדס)
ליל ביבי (עסקה משותפת עם RCA רקורדס)
אליפאנט (עסקה משותפת עם TEN מיוזיק גרופ)
אר סיטי (עסקה משותפת עם RCA רקורדס)
פייפר רוט
אמנים > בעבר

כריסטיאן בורגארדט
ג'וסי ג'יי (עסקה משותפת עם אפיק רקורדס וקולומביה רקורדס)
יל
לאנץ'-מאני לואיס
דיסקוגרפיה

קשה – Warrior (4 בדצמבר 2012)
קשה – Deconstructed (5 בפברואר 2013)
בקי ג'י – Play It Again (16 ביולי 2013)
אמנים שונים – Music from and Inspired by The Smurfs 2 (23 ביולי 2013)
ג'וסי ג'יי – Stay Trippy (27 באוגוסט 2013)
אליפאנט – Look Like You Move It (1 באפריל 2014)
G.R.L.‎‏ – G.R.L.‎ (29 ביולי 2014)
דוג'ה קאט – Purrr!‎ (5 באוגוסט 2014)
כריסטיאן בורגארדט – Safe Place to Land (9 בספטמבר 2014)
יל – Complètement fou (29 בספטמבר 2014)
אליפאנט – One More (13 באוקטובר 2014)
לאנץ'-מאני לואיס – Bills (21 באפריל 2015)
* יל – Complètement fou (Remix) (24 ביולי 2015)
אר סיטי – What Dreams Are Made Of (9 באוקטובר 2015)
אליפאנט – Living Life Golden (25 במרץ 2016)
פייפר רוט – Real Emotion (23 בספטמבר 2016)
ליל ביבי – FC3: The Epilogue (8 במרץ 2017)
קשה – Rainbow (11 באוגוסט 2017)
ג'וסי ג'יי – Rubba Band Business (8 בדצמבר 2017)
דוג'ה קאט – Amala (30 במרץ 2018)
בקי ג'י – Mala Santa (17 באוקטובר 2019)
דוג'ה קאט – Hot Pink (7 בנובמבר 2019)
קשה – High Road (31 בינואר 2020)
דוג'ה קאט – Planet Her (25 ביוני 2021)